|  |
| --- |
|  |
|  |
|  |

**Protokoll fra e-postmøte i rovviltnemnda i region 6 - 180321**

**Tid:** 18. mars 2021 kl 08:30 – 14:30

**Sted:** Teams

 2 timer forberedelsestid og 6 timer møtetid.

**Deltagere i møte:**

Faste medlemmer rovviltnemnda:

Kari Anita Furunes (leder), Mattias Jåma (nestleder), Kristin Marie Sørheim, Per Olav Hopsø, Pål Sæther Eiden. Maja Britt Renander fikk ikke deltatt grunnet tekniske problemer.

Sekretariatet:

Inge Hafstad, Gry Tveten Aune, Inga Stamnes, Simon Heier, Marte Lilleeng, Vetle Lindgren, Kjell Kippe, Bjørnar Wiseth, Eva Alstad (Statsforvalteren i Trøndelag), Pernille Rønning, Marianne Aas Halse, Bjarne Otnes og Andreas Granli (Statsforvalteren i Møre og Romsdal).

Andre:

Øystein Folden (Naturvernforbundet), Leif Hjulstad (Trøndelag Bondelag), Atle Frantzen (Møre og Romsdal bondelag), Linn Aasnes (Steinkjer kommune), Brit Agnes Buvarp & Borgny K. Grande (Grong kommune), Stian Brekkvassmo (Namsskogan kommune), Hege Nordheim Viken (Høylandet kommune), Gjermund Gomo (Verdal kommune), Simon Larsen (Åfjord kommune), Rune Horvli (Rauma kommune), Frode Aalbu & Lars Olav Lund (Statens naturoppsyn). Ingeborg Stavne (Mattilsynet), Håvard Wiggen (Møre- og Romsdal JFF), Ingun Flåt (Rovdyrsenteret Namsskogan), og Randi Lund.

**Sak****09/21: Godkjenning av innkalling og saksliste**

Dato og møteform for møtet ble avtalt med nemndas leder. Forhåndsvarsel ble sendt ut til epostliste den 10. mars 2021. Endelig innkalling og saksframlegg ble utsendt den 12. Mars 2021.

***Sekretariatets forslag til vedtak:***

*Rovviltnemnda godkjenner innkalling og saksliste.*

**Rovviltnemndas vedtak (enstemmig):**

Rovviltnemnda godkjenner innkalling og saksliste

**Sak 10/21: Referat- og orienteringssaker**

1. **Presentasjon v/NINA av NINA rapport 1952**

NINA v/ Ole Gunnar Støen, Erlend Nilsen og Jonas Kindberg presenterte rapport 1952 «Brunbjørnbinners arealbehov og betydningen av svensk forvaltning for bestandsutviklingen i Region 6».

1. **Informasjon v/NINA av prosjektet SCANDCAM**

NINA v/ John Linell presenterte prosjektet SCANDCAM i perioden 2016-2020/21.

1. **Presentasjon av NIBIO-rapport 6/130/2020 – Vurdering av FKT-ordningen**

NIBIO v/ Inger Hansen presenterte rapporten «vurdering av FKT-ordningen).

1. **Sluttstatus lisensfelling jerv 20/21**

Totalt uttak på 21 jerver i region 6. I Møre og Romsdal er det tatt ut fire jerver av en kvote på syv – alle utenfor forvaltningsområdet (hvorav to tisper). I Trøndelag er det tatt ut 17 jerver av en kvote på 25 (startkvote på 19 jerver + ekstra tildeling av totalt seks jerver). Av disse er 12 jerver er tatt ut innenfor forvaltningsområdet (seks tisper), og de resterende fem er tatt ut i beiteprioritert område (tre tisper).

1. **Status kvotejakt gaupe 2021**

Total avgang på 24 gauper, hvorav åtte voksne hunndyr. Innenfor forvaltningsområde et detfelt totalt ni gauper, hvorav to gauper er felt i Møre og Romsdal og resterende syv er i felt i Trøndelag. Av disse er fire voksne hunndyr (to felt i MR og to i TR). I beiteprioriterte områder er det felt totalt 11 gauper, alle i Trøndelag. Av disse er tre voksne hunndyr. Påkjørte gauper**:** Fire dyr hvorav en voksen hunn, en unge (hann) og to voksne hanner. De tre voksne dyra er påkjørt innenfor forvaltningsområdet og ungen er påkjørt i beiteprioritert område.

1. **Møtedeltagelser siden forrige møte**

Rovviltnemndsmøter: 6. januar 2021, 11. februar (e-postmøte) og den 11. mars (teams-møte). Opplæring, og styrings og dialogmøte med KLD og LMD den 28. januar 2021. Rovviltnemndsleder og sekretariat har hatt et møte med region 3 og 5 angående status for lisensfelling av jerv og behov for ekstraordinære uttak den 1. og 16. februar. Den 10. mars ble det avholdt et felles møte mellom regionene 3, 5 og 6 hvor forvaltning av jerv var tema. Nemdsleder har holdt innlegg på den nasjonale konferansen om rovdyr, beitedyr og samfunn 25. og 26. januar, samt deltatt på digital rovviltsamling med kommunene i Namdalen den 10. mars.

1. **Post til nemnda**

Sekretariatet tok en kort gjennomgang av postlisten.

1. **Søknader om skadefellingstillatelser**

Sekretariatet tok en kort gjennomgang søknader om skadefellingstillatelser i Trøndelag og Møre og Romsdal pr 18.03.2021.

***Sekretariatets forslag til vedtak:****Rovviltnemnda tar referat- og orienteringssaker til orientering.*

**Rovviltnemndas vedtak (enstemmig):**

Rovviltnemnda tar referat- og orienteringssaker til orientering, og ber samtidig om at det sendes et brev til Miljødirektoratet og Statens naturoppsyn hvor det etterlyses svar på brev fra nemnda av 26.02.21 med spørsmål om status for sak om immobilisering av jerv.

## Sak 11/21 Fordeling av midler til forebyggende og konfliktdempende tiltak i 2021

Rovviltnemnda har mottatt økonomiske rammer for tildeling av forebyggende og konfliktdempende tiltak fra Miljødirektoratet i brev datert 24. februar 2021. Region 6 er tildelt 13,0 mill. over post 1420.73, tilsvarende som i 2020.

Tildelingen på posten 1420.21 *Tjenestekjøp* er redusert fra 1,5 mill. til 1,2 mill. for regionen.

Kostnadene med vakttelefon for statsforvalterne dekkes over post 1420.21 drift av nemnda og sekretariatet. Denne posten er på kr 800 000,-, som er en reduksjon på 25 000,-.

Miljødirektoratet ber i brevet 20. februar 2021 Rovviltnemnda om å:

* Fordele midlene mellom statsforvalterne i regionen
* Fordele tilskuddsmidlene mellom ulike tiltakstyper og sette av en reserve for akutte tiltak/fylke.
* Drøfte behovet for, og sikre en vaktordning hos statsforvalterne.
* Gi tilbakemelding til Miljødirektoratet innen 10. april 2021.

Om vaktordninger rovvilt og fordeling av post 1420.21 drift av nemnda og sekretariatet

Begge fylkene har etablert en vaktordning der en kan nå en saksbehandler også på kveld og i helgen. Vakthavende kan besvaresøknader om akutte forebyggende tiltak, søknader om skadefelling av fredet rovvilt, og gi meldinger om fellinger/forsøk på felling av rovvilt.

Vakttelefonen til Statsforvalteren i Trøndelag (tlf. 930 60 221) er bemannet i følgende tidsrom:

* 1. juni - 15. oktober kl. 07:00 – 22:00.
* 2. januar - 31. mai og 16. oktober - 23. desember kl. 09:00 – 19:00
* 24. desember - 1. januar kl. 10:00 – 14:00

Statsforvalteren Møre og Romsdals rovvilttelefon (tlf. 909 26 016) er bemannet i tidsrommet mellom kl. 08:00 til 22:00 hele året.

Erfaringsmessig har det vært betydelig mer henvendelser til Statsforvalteren i Trøndelag enn til Statsforvalteren i Møre og Romsdal i løpet av sesongen. Kostnadene med beredskapen er også større i Trøndelag enn de er i Møre og Romsdal. Foreslått beløp til vakttelefon hos Statsforvalteren i Møre og Romsdal, kr 30 000,- er tilsvarende som for 2020. Resterende beløp på kr 770 000,- tildeles Statsforvalteren i Trøndelag.

Fordeling av post 1420.73 tilskudd til forebyggende og konfliktdempende tiltak

Det foreslås å sette av kr 3 000 000,- i Trøndelag og kr 250 000,- i Møre og Romsdal til akutte tiltak.

Tabell 1: Forslag budsjett FKT 1420.73 – Statsforvalteren i Trøndelag.

|  |  |  |
| --- | --- | --- |
| **Tiltak 1420.73**  | **Søknad 2021**  | **Budsjett 2021**  |
| Forsinket slipp  | 619 428  | 200 000  |
| Tidlig nedsanking  | 1 556 564  | 630 000  |
| Planlagt utvidet tilsyn\*  | 1 159 000  | 490 000  |
| Rovdyravvisende gjerder  | 453 630  | 350 000  |
| Radiobjeller\*\*  | 5 920 295  | 1 950 000  |
| Reindrift – tidlig slakt  | 2 663 200  | 1 500 000  |
| Reindrift – annet  | 2 211 370  | 500 000  |
| Kommuner – kursing fellingslag  | 911 000  | 470 000  |
| Konfliktdempende tiltak (støtte til radiobjellelag etc.)  | 3 181 970  | 1 600 000  |
| Akutt forebyggende tiltak  | 0  | 3 000 000  |
| Annet  | 37 460  | 30 000  |
| **Sum**  | **18 713 917**  | **10 720 000**  |

Korte kommentarer til tabell 1 fra SFTL:

\* Det gis bare midler til planlagt utvidet tilsyn i kombinasjon med andre tiltak som regnes som direkte tapsreduserende.

\*\*Det gis ikke støtte til drift av radiobjeller, men innkjøp. Det gis ikke støtte til innkjøp av radiobjeller for enkeltpersoner.

Tabell 2: Forslag budsjett FKT 1420.73 – Statsforvalteren i Møre og Romsdal.

|  |  |  |
| --- | --- | --- |
| **Tiltak 1420.73**  | **Søknad 2021**  | **Budsjett 2021**  |
| Akutt forebyggende tiltak/skadefellingsforsøk  |   | 250 000  |
| Tidlig sanking  | 0\*  | 700 000\*  |
| Utvidet tilsyn  | 650 000  | 650 000  |
| Vokterhund  | 145 000  | 145 000  |
| Radiobjeller  | 593 395\*\*  | 80 260\*\*  |
| Bås, felle, åteplass  | 38 940   | 38 940  |
| Kommuner – kursing fellingslag  | 255 000  | 255 000  |
| Kurs kadaverhund  | 97 800  | 97 800  |
| Skilt i beiteområder  | 10 000  | 10 000  |
| Tilrettelegging for åtefelling av jerv NJFF  | 53 000  | 53 000  |
| **Sum**  | **2 280 000**  | **2 280 000**  |

Korte kommentarer til tabell 2 fra SFMR:

* \*I Møre og Romsdal settes det av en felles pott på kr 700 000,- til tidlig nedsanking i skadesituasjoner.
* \*\*Søknader om elektronisk overvåkingsutstyr saksbehandles først etter beitesesongen av eventuelle restmidler av akutte midler og pott til tidlig nedsanking.

Fordeling av midlene til post 1420.21 *Tjenestekjøp*

Tabell 3: Forslag budsjett FKT 1420.21 *Tjenestekjøp*

|  |  |  |
| --- | --- | --- |
| **Tjenestekjøp 1420.21**  | Søknad 2021  | Budsjett 2021  |
| Søknader om tilskudd SFMR  | 225 000  | 150 000  |
| Søknader om tilskudd SFTL  | 1 499 000  | 340 000  |
| Div. SFTL (evt. hasteanalyser DNA, bestillinger fra nemnda mv.)   | 0  | 100 000 |
| Forskningsprosjekt i regi av rovviltnemda | 0 | 610 000 |
| **Sum**  | **1 724 000**  | **1 200 000** |

Det er fremlagt forslag til fordeling av midlene på ulike tiltak. Forslagene i tabellene vil av statsforvalterne anses som retningsgivende dersom rovviltnemnda vedtar foreslått fordeling. Samtidig må det være rom for mindre endring og omprioritere midler mellom de ulike tiltaksposten ved behov.

**Behandling i møte**

Kristin Sørheim tok opp sin habilitet i starten av møtet. Sørheim redegjorde for saken, og fratrådte møtet når nemnda behandlet habilitets spørsmålet. Sørheim ble vurdert som habil i sak 11/21.

Sekretariatet informerte om en endring i fordeling av tjenestekjøps budsjettet, i forslag til vedtak korrigeres dette til følgende: 150 000,- til Møre og Romsdal, og 1 050 000,- til Trøndelag. Det ble også informert om at total søknadssum for Trøndelag er feil i tabell nr 1; korrekt omsøkt sum er 17 822 425,- i 2021. Videre ble det informert om at midler til hasteanalyser DNA over post 1420.21 reduseres til 100 000.

Per Olav Hopsø: Ber om at saksframlegget om fordeling av midler til forebyggende og konfliktdempende tiltak for framtiden inneholder mer detaljert informasjon om de ulike tiltakene og søknadsomfanget, samt noe historikk for bruken.

Kristin Sørheim fremmet følgende alternativ til vedtak: Summen satt av til radiobjeller i Møre- og Romsdal økes med 100 000,-, dette ved å flytte 50 000,- fra budsjettet for akutte forebyggende tiltak og 50 000,- fra budsjettet avsatt til formålet tidlig sanking.

***Sekretariatets forslag til vedtak:***

***Fordelingen av tilskudd (kr 13 000 000,-) over 1420.73:***

* *Statsforvalteren i Møre og Romsdal kr 2 280 000,-*
* *Statsforvalteren i Trøndelag kr 10 720 000,-*

***Fordelingen av midler til tjenestekjøp (kr 1 200 000,-) over 1420.21:***

* *Statsforvalteren i Møre og Romsdal kr 150 000,-*
* *Statsforvalteren i Trøndelag kr 1 050 000,-*

***Midler til drift av nemnda og sekretariatet (kr 800 000,-) over 1420.21:***

* *Statsforvalteren i Møre og Romsdal kr 30 000,- (nemndsmøter og vakttelefon)*
* *Statsforvalteren i Trøndelag kr 770 000,- (drift av nemnda og vakttelefon)*

*Ved prioritering mellom ulike søknader gjelder føringene gitt i Forvaltningsplan for rovvilt i region 6 Midt-Norge, Møre og Romsdal og Trøndelag.*

**Rovviltnemndas vedtak (enstemmig)**

**Fordelingen av tilskudd (kr 13 000 000,-) over 1420.73:**

* Statsforvalteren i Møre og Romsdal kr 2 280 000,-
* Statsforvalteren i Trøndelag kr 10 720 000,-

**Fordelingen av midler til tjenestekjøp (kr 1 200 000,-) over 1420.21:**

* Statsforvalteren i Møre og Romsdal kr 150 000,-
* Statsforvalteren i Trøndelag kr 1 050 000,-

**Midler til drift av nemnda og sekretariatet (kr 800 000,-) over 1420.21:**

* Statsforvalteren i Møre og Romsdal kr 30 000,- (nemndsmøter og vakttelefon)
* Statsforvalteren i Trøndelag kr 770 000,- (drift av nemnda og vakttelefon)

Ved prioritering mellom ulike søknader gjelder føringene gitt i Forvaltningsplan for rovvilt i region 6 Midt-Norge, Møre og Romsdal og Trøndelag.

Summen satt av til radiobjeller i Møre- og Romsdal økes med 100 000,-, dette ved å flytte 50 000,- fra budsjettet for akutte forebyggende tiltak og 50 000,- fra budsjettet avsatt til formålet tidlig sanking.

For fremtiden må sekretariatets saksframlegg om fordeling av midler til forebyggende og konfliktdempende tiltak inneholder mer detaljert informasjon om de ulike tiltakene og søknadsomfanget, samt noe historikk for bruken.

**Sak 12/21 Oppfølging av bestillinger fra nemnda**

I møte den 6. januar 2021 ba rovviltnemnda sekretariatet om å legge fram sak om mulighetene for prosjekter for tjenestekjøp for å øke kunnskapsgrunnlaget om følgende; a) evaluering av bruk av FKT-midler i reindrifta, b) å øke kunnskapen om gaupe i byttedyrtette områder i sørvestlige del av regionen (Nordmøre), og c) DNA-innsamling/overvåkning av bjørn i nordlige deler av Trøndelag.

**Behandling i møte**:

Kristin Sørheim la fram følgende forslag til vedtak:

Rovviltnemnda viser til orienteringen fra SCANDCAM-prosjektet og ber sekretariatet bestille et prosjekt om bildegjenkjenning av gaupe basert på a) innsamla lokale data fra kommunene og b) økt dekning med kamera i regi av NINA over en kortere periode.

Prosjektet skal gjennomføres for å få en oversikt over situasjonen i kommunene Surnadal, Heim, Tingvoll og Sunndal. Rovviltnemnda vil prioritere kjøp av tjenester til et slikt prosjekt i 2021.

Kari Anita Furunes la fram følgende forslag til vedtak:

Rovviltnemda ber sekretariatet om å gå i dialog med Rovdata med hensikt om å øke kartlegging av DNA for bjørn i forvaltningsområdet i Namdalen. Sekretariatet bes komme tilbake til rovviltnemda med en sak om hvordan Rovdata følger opp dette oppdraget.

***Sekretariatets forslag til vedtak***

*Rovviltnemnda tar saken til orientering, og vedtar at det skal bestilles prosjekt som skal utrede følgende spørsmål:*

***Hvordan er tettheten og områdebruk blant bjørner i områdene a) innenfor, men nær og b) utenfor grensen for forvaltningsområdet for bjørn?***

**Rovviltnemndas vedtak (enstemmig)**

Rovviltnemnda viser til orienteringen fra SCANDCAM-prosjektet og ber sekretariatet bestille et prosjekt om bildegjenkjenning av gaupe basert på a) innsamla lokale data fra kommunene og b) økt dekning med kamera i regi av NINA over en kortere periode.

Prosjektet skal gjennomføres for å få en oversikt over situasjonen i kommunene Surnadal, Heim, Tingvoll og Sunndal. Rovviltnemnda vil prioritere kjøp av tjenester til et slikt prosjekt i 2021.

Rovviltnemda ber sekretariatet om å gå i dialog med Rovdata med hensikt om å øke kartlegging av DNA for bjørn i forvaltningsområdet i Namdalen. Sekretariatet bes komme tilbake til rovviltnemda med en sak om hvordan Rovdata følger opp dette oppdraget.

**13/21 Anbefaling til Miljødirektoratet ekstraordinært uttak av bjørn**

Rovdyrforlikets punkt 2.2.18 legger til grunn at ekstraordinære uttak av bjørn etter endt lisensfellingsperiode skal kunne tillates i enkelttilfeller hvor det er sannsynliggjort et konkret skadepotensial på husdyr eller tamrein. Under beitesesongen 2020 har det vært betydelig aktivitet av bjørn som har forvoldt skade på sau og lam i Trøndelag.

***Sekretariatets forslag til vedtak:***

*I tråd med forvaltningsplanen for rovdyr i region 6 Midt-Norge som sier at beitedyr skal ha prioritet i forhold til bjørn utenfor yngleområdet for bjørn ber rovviltnemnda om dialog med Miljødirektoratet om mulighetene for ekstraordinært uttak av bjørn i beiteprioriterte områder i Trøndelag våren 2021.*

**Behandling i møte**

Per Olav Hopsø la fram følgende alternativ til vedtak:

I tråd med forvaltningsplanen for rovdyr i region 6 Midt-Norge som sier at beitedyr skal ha prioritet i forhold til bjørn utenfor yngleområdet for bjørn ber rovviltnemnda Miljødirektoratet om ekstraordinært uttak av bjørn i beiteprioriterte områder i Trøndelag våren 2021. Det sendes brev til Miljødirektoratet med kopi til Statens naturoppsyn om denne saken.

**Rovviltnemndas vedtak (enstemmig)**

I tråd med forvaltningsplanen for rovdyr i region 6 Midt-Norge som sier at beitedyr skal ha prioritet i forhold til bjørn utenfor yngleområdet for bjørn ber rovviltnemnda Miljødirektoratet om ekstraordinært uttak av bjørn i beiteprioriterte områder i Trøndelag våren 2021. Det sendes brev til Miljødirektoratet med kopi til Statens naturoppsyn om denne saken.

**Sak 14/21 Eventuelt**

Neste møte blir fredag 21. mai 2021. Leder avgjør sammen med sekretariatet om møtet avholdes fysiske eller via Teams.

Rovviltnemnda ønsker mer opplæring. Sekretariatet tar en e-postrunde til medlemmene om innspill til hva opplæringen bør/skal inneholde. Dato for opplæring bestemmes i etterkant av denne innspillsrunden.

Det sendes brev til Miljødirektoratet om behovet for ekstraordinære uttak av jerv.